section_heading: Sadržaj
paragraph_text: Nakon 84 dana lošeg ulova, Santiago odlučuje zaploviti u potrazi za ribom. Izlazi na oceansku pučinu, ploveći dalje nego obično. Poslije duge plovidbe počinje očajavati, jer nema ulova. Sasvim neočekivano uspijeva uloviti ribu, mnogo veću nego što je i pomislio. Međutim, ne može je ubiti i izvući na brod, nego pušta da ga riba odvuče daleko na pučinu. Poslije 3 dana riba je popustila i on uspijeva ubiti je i privezati za svoju barku jer je nije mogao izvući na nju. Krv ribe privukla je morske pse, koji su počeli otkidati komade ribe. Morski psi jeli su njegovu ribu sve dok nije preostao samo kostur. Kada je stigao na obalu svi su se divili njegovom ulovu iako je ostao samo kostur koji je bio veći, nego što su ikada vidjeli.